yakhyo/uz-wiki huggingface dataset:
Matthew Smith

Matthew Robert Smith (talaffuzi: Mettyu Robert Smit; 1999-yil 22-noyabrda tugʻilgan) — professional futbolchi. U EFL birinchi ligasi klubi Milton Keynes Dons va Uels terma jamoasida yarim himoyachi sifatida oʻynaydi.

Klubdagi faoliyati

Manchester City 
Yoshligida dastlab West Bromwich Albion akademiyasiga qoʻshilgan Smith 2013-yilda Manchester City akademiyasiga koʻchib oʻtdi va u yerda bir necha yosh guruhlarida mashgʻulotlarga qatnashdi.

2018-yilning iyul oyida 18 yoshida Smith Gollandiyaning Eerste Divisie klubi FC Twentega mavsumiy ijara asosida qoʻshildi, yakunda 37 ta oʻyinda maydonga tushib, 2 ta gol urdi va klubning Eredivisiega koʻtarilishida muhim rol oʻynadi. Keyingi ikki mavsumda u yana EFL chempionatining Queens Park Rangers hamda Charlton Athletic klublariga, shuningdek, EFL birinchi ligasi klubi Doncaster Rovers klubiga ijaraga yuborildi va oxirgi klub safida 40 tadan ortiq oʻyin oʻtkazdi. 2021—2022-yilgi mavsum oldidan, 2021-yil 6-avgust kuni Smith yana bir mavsumga ijara asosida EFL chempionatining Hull City klubiga qo‘shildi.

Milton Keynes Dons 
2022-yil 31-yanvarda Hull bilan cheklangan miqdorda oʻyinlar oʻtkazganidan soʻng Smith ijaradan chaqirib olindi va darhol nomaʼlum toʻlov evaziga doimiy shartnoma asosida Birinchi liga klubi Milton Keynes Donsga oʻtkazildi. U klubdagi debyutini 2022-yilning 8-fevralida Fleetwood Town mehmoni bo‘lib, 1:1 hisobida o‘tkazdi.

Xalqaro faoliyati 
Angliyada tugʻilgan Smith Uels terma jamoasiga Uelsning Gwent shahridan boʻlgan bobosi orqali qoʻshiladi.

Smith Uels terma jamoasida 17 yoshgacha, 19 yoshgacha, 21 yoshgacha va kattalar toifalarida oʻynagan, koʻpincha yoshlar darajasida jamoaga sardorlik qilgan. U 2018-yilning 20-mayida kattalar terma jamoasi tarkibiga birinchi chaqiruvini olgan.

Smith Uels terma jamoasidagi debyutini 81-daqiqadan keyin Tom Lawrencening oʻrniga maydonga tushib, Meksika bilan 0:0 hisobidagi oʻrtoqlik uchrashuvida oʻtkazdi. 2021-yilning may oyida u kechiktirilgan UEFA Euro 2020 turniri oʻyinlarida ishtirok etish uchun Uels terma jamoasiga chaqirildi. 2022-yil noyabr oyida Smith Qatarda boʻlib oʻtadigan 2022 FIFA Jahon chempionati uchun Uels terma jamoasiga kiritildi.

Faoliyat statistikasi

Klub 
:

Xalqaro 
:

Yutuqlari 
Twente

 Eerste Divisie: 2018—2019

Manbalar 

2022 FIFA Jahon chempionati oʻyinchilari
UEFA Yevro 2020 oʻyinchilari
Angliya futbolchilari
Uels futbolchilari
Futbol yarim himoyachilari
Yashayotgan insonlar
1999-yilda tugʻilganlar
Futbolchilar
Alifbo boʻyicha sportchilar
Xitoy Sharqiy Aviakompaniyasi

Xitoy Sharqiy Aviakompaniyasi (inglizcha: China Eastern Airlines) — bosh qarorgohi Shanxayda joylashgan yirik Xitoy aviakompaniyasi. U xalqaro, mahalliy yoʻnalishlarga xizmat koʻrsatadi. Aviakompaniyaning asosiy aeroportlari — Xunsyiao va Pudun xalqaro aeroportlari.

Tarix 
Aviakompaniya 1988-yil 25-iyunda Xitoy fuqaro aviatsiyasi bosh boshqarmasining Sharqiy Xitoy mintaqaviy boshqarmasi negizida tashkil etilgan.

1997-yilda Xitoy Sharqiy Aviakompaniyasi zarar koʻrayotgan China General Aviation aviakompaniyasi ustidan nazoratni oʻz qoʻliga oldi va shu bilan birga kompaniya aktsiyalari jahon fond bozorlarida sotiladigan mamlakatdagi birinchi aviatashuvchiga aylandi.

Xitoy hukumati Xitoy Sharqiy Aviakompaniyasi aktsiyalarining 61,64 foiziga egalik qiladi, qolgan qimmatli qogʻozlar fond bozorlarida sotiladi. 2005-yil yanvar oyida kompaniyada 16 435 kishi ishlagan.

2006-yil 20-aprelda ommaviy axborot vositalarida Xitoy hukumati oʻz paketidagi aktsiyalarning 20 foizini bir qator xorijiy investorlarga sotishi mumkinligi haqida xabarlar paydo boʻldi, ular orasida Singapore Airlines, Emirates Airlines va Yaponiya Havo Yo'llari ham bor.

Yoʻnalish tarmogʻi 

Xitoy Sharqiy Aviakompaniyasi Osiyo, Yevropa, Shimoliy Amerika va Avstraliyadagi yoʻnalishlarda kuchli ishtirok etadi. 2004-yilda aviakompaniya foyda keltirmaydigan Shanxay — Brussel — Madrid yoʻnalishini yopdi. Biroq, oʻsha yili Shanxay — Melburn yangi yoʻnalishi ochildi. 2007-yilda Xitoy Sharqiy Aviakompaniyasi birinchi Afrika parvozini Yoxannesburgga amalga oshira boshladi. Shuningdek, 2007-yilda Shanxaydan Nyu-Yorkka parvoz boshlandi, bu reys aviakompaniyaning eng uzun toʻxtovsiz yoʻnalishiga aylandi. 2007-yil 22-noyabr kuni Xitoy Sharqiy Aviakompaniyasi haftasiga ikki marta Shanxay — Brisben yo‘nalishi bo‘yicha mavsumiy reysni yo‘lga qo‘ydi.

Flot 
2021-yil iyul oyida Xitoy Sharqiy Aviakompaniyasi o‘rtacha yoshi 7,7 yil bo‘lgan 590 ta samolyotdan iborat edi.

Manbalar 

Xitoy aviakompaniyalari
Axel Toupane

Axel Tupane (1992-yil 23-iyulda tugʻilgan) — LNB Pro A ning Parij Basketbol jamoasining fransuz professional basketbolchisi hisoblanadi. Toupane shuningdek, Fransiya terma jamoasini xalqaro tadbirlarda himoya qilib keladi. 2,01 m balandlikga va 101 kg (223 funt) ogʻirlikka ega boʻlib, u uloqtirish himoyachisi va kichik hujumchi pozitsiyalarida oʻynaydi.

Professional faoliyati

SIG Strasbourg (2011—2015-yil) 

2008-yildan 2011-yilgacha Toupan 2011—2012-yilgi LNB Pro A mavsumi uchun SIG Strasbourg katta jamoasiga qoʻshilishdan oldin Élan Béarnais Pau-Orthez va SIG Strasbourg 21 yoshgacha boʻlgan jamoalarida oʻynagan. Yangi oʻyinchi sifatida u Fransiya Pro A ligasining 22 oʻyinida oʻrtacha 2,5 ochko va 1,4 ribaund toʻplagan. 2012—2013-yilgi mavsumda Tupan 35 oʻyinda oʻrtacha 3,9 ochko va 1,9 ribaund toʻplagan, yuqoridagi natijalari bilan Strasburgga Fransiya Liderlar Kubogi finaliga chiqishga yordam bergan. U keyingi mavsumda ancha samarali oʻyin korsatgan, chunki u har bir oʻyinda oʻrtacha 6,1 ochko va 2,5 ribaund toʻplagan va jami 41 oʻyinda maydonga tushgan.

Žalgiris (2017—2018-yillar) 
2017-yilning 27-iyulida Toupane LKL ligasining Litvaning „Jalgiris“ klubi bilan shartnoma imzolagan. Uning mustahkam himoyasi jamoaga Yevroligada ham yordam bergan, u yerda Žalgiris 19 yil ichida birinchi marotaba chorak finaliga yoʻllanma olgan va uchinchi oʻrinni egallagan. Bundan tashqari LKLda, Zalgiris ketma-ket sakkizinchi LKL chempionligini qoʻlga kiritgan. Toupane liga kubogi seriyasining eng yaxshi oʻyinchilaridan biri boʻlib, Zalgirisga bir nechta g‘alabalar keltirgan.

Unicaja (2019—2020-yil) 
2019-yil 21-avgustda Toupane Liga ACBning Unicaja bilan 1+1 yillik shartnoma imzolagan.

SIG Strasbourg (2020-yil) 
2020-yil 1-sentyabrda Toupane SIG Strasbourg bilan 17-oktyabrgacha shartnoma imzolagan.

Santa Cruz Warriorsga qaytish (2021-yil) 
2021-yil 15-oktyabrda Toupane Golden State Warriors bilan shartnoma imzolagan, ammo ertasi kuni bekor qilingan. 25-oktyabrda u Santa Kruz jWarrios tomonidan qayta sotib olingan.

Shaxsiy hayoti 
Toupane — basketbol murabbiyi va asli senegallik sobiq futbolchi Jan-Aime Tupanning oʻgʻli boʻib, onasi fransuz boʻlgan.

Manbalar 

Yashayotgan insonlar
1992-yilda tugʻilganlar
Pavel Kadeřábek

Pavel Kadeřábek (; 1992-yil 25-aprelda tugʻilgan) — Chexiyalik professional futbolchi, Bundesliganing 1899 Hoffenhaim klubida oʻng qanot himoyachisi sifatida oʻynaydi, Chexiya terma jamoasida 8 yil oʻynagan. Ilgari U19 terma jamoasini himoya qilgan. 2011-yilgi UEFA U-19 Yevropa chempionatida Chexiya milliy terma jamoasi safida ishtirok etgan. Musobaqada mamlakatining barcha beshta oʻyinini oʻtkazgan.

Klublardagi faoliyati 
2010-yil avgust oyida Kadeřábek 2010—2011-yilgi UEFA Chempionlar Ligasi saralash bosqichida MŠK Žilinaga qarshi oʻyinning 61-daqiqasida zaxiradan maydonga tushib debyut qilgan.

Avvallari Chexiya 2. Ligasida „Sparta“ning o‘rinbosarlari safida o‘ynagan, 2011-yil avgustida, Kadeřábek Chexiya birinchi ligasi vakili Viktoria Žižkovga ijaraga berildi.

2015-yilning 17-iyunida TSG 1899 Hoffenheimga 4 yillik shartnoma asosida qo‘shildi.

Xalqaro faoliyati 
Kadeřábek birinchi marta 2013-yilning avgust oyida Gollandiyaga qarshi oʻyin oldidan Chexiyaning 21 yoshgacha boʻlgan terma jamoasiga chaqirilgan. 2015-yilgi UEFA U-21 Yevropa chempionatida Chexiya U21 jamoasini himoya qildi va Pragadagi Eden Arenada Daniyaga qarshi oʻyinda (1:2, magʻlubiyat) turnirning ilk golini kiritdi.

Kadeřábek Chexiya terma jamoasi safida 2014-yilning 21-may kuni Finlandiyaga qarshi oʻrtoqlik uchrashuvida debyut qildi. Chexiya terma jamoasi safidagi ilk golini 2014-yil 16-noyabrda Islandiyaga qarshi UEFA Yevro-2016 saralashida (2:1) kiritdi.

2016-yilning iyun oyida Kadeřábek murabbiy Pavel Vrbaning Fransiyada boʻlib oʻtadigan UEFA Yevro-2016 turniri uchun 23 kishilik tarkibiga kiritildi.

2022-yilning 10-martida Kadeřabek sogʻligʻi sababli xalqaro faoliyatini yakunlaganini eʼlon qildi.

Shaxsiy hayoti 
2014-yilda Kadeřábek chexiyali goʻzali Tereza Chlebovská bilan ishqiy munosabatlarni boshladi. Juftlikning 2016-yil 2-sentyabrda tug‘ilgan qizi Ema bor. 2017-yil iyun oyida turmush qurishishdi.

Faoliyat statistikasi

Klub

Xalqaro

Xalqaro gollari

Yutuqlari 
AC Sparta Praha

 Chexiya kubogi: 2013—2014
 Chexiya Birinchi ligasi: 2013—2014

Chexiya U19

 19 yoshgacha boʻlgan oʻsmirlar oʻrtasidagi Yevropa chempionatining ikkinchi oʻrinchisi: 2011-yil

Manbalar 

UEFA Yevro 2020 oʻyinchilari
UEFA Yevro 2016 oʻyinchilari
Chexiya futbolchilari
Yashayotgan insonlar
1992-yilda tugʻilganlar
Erkak futbolchilar
Michal Kadlec

Mixal Kadlec (; 1984-yil 13-dekabrda tugʻilgan) — chexiyalik professional futbolchi, Chexiyaning 1. FC Slovácko klubida himoyachi sifatida oʻynaydi. Avvalroq Sparta Prague, Bayer va Fenerbahçe klublarida oʻynagan.

Kadlec 2007-yilda milliy terma jamosi safida debyut qilgan. Chexiya terma jamoasi bilan 69 ta o‘yin o‘tkazib, 8 ta gol urgan. 2012- va 2016-yilgi UEFA Yevropa chempionatida himoya qilgan.

Ilk faoliyati davri 
Kadlec 1984-yilda Vyškov shahrida tugʻilgan. Otasi Miroslav Kadlec 1990-yilda 1. FC Kaiserslauternga qoʻshilgandan soʻng, oilasi bilan Germaniyaga Kaiserslautern hududiga koʻchib oʻtgan. Kadlec bir yildan keyin maktabga borishni boshlagan. Grundschuleda oʻqigandan soʻng gimnaziyaga bordi.

1998-yilda Kadlecning otasi FK Drnovice bilan shartnoma imzoladi va Chexiyaga qaytib keldi.

Klublardagi faoliyati 

Kadlec professional faoliyatini Slováckoda boshlagan va Banik Ostravaga qarshi oʻyinda debyut qilgan. 2005-yilda Sparta Praguega oʻtdi.

2013-yilning 14-iyunida 4,5 million yevro evaziga Fenerbahçega kelib qo‘shildi

Xalqaro faoliyati 
2007-yil 17-noyabrda Kadlec Chexiya terma jamoasi safida Slovakiyaga qarshi o‘yinga chaqirildi. 3:1 hisobidagi g‘alabali oʻyinda avtogol urdi. Ilk golini 2008-yil 30-may kuni Shotlandiya ustidan qozonilgan g‘alabada (3:1) kiritdi.

2012-yilning 16-iyunida Yevropa chempionatida Polshaga qarshi o‘yinda Kadlec so‘nggi soniyalarda boshi toʻp yoʻliga toʻganoq boʻldi va Chexiyaning turnir chorak finalidagi o‘rnini saqlab qolishga hissa qoʻshdi. Zarba darvozabon Petr Čechdan oʻtib ketgandi va gol urilgandek koʻrigandi.

Homiylik 
2013-yil 11-iyulda EA Sports Kadlec FIFA 14 ning Chexiya muqovasida jahon yulduzi Lionel Messi bilan birga suratga tushishini eʼlon qildi.

Faoliyat statistikasi

Klub

Yutuqlari

Klub 
Sparta Prague

 Gambrinus liga: 2004—2005, 2006—2007
 Chexiya kubogi: 2005—2006, 2006—2007

Fenerbahçe

 Süper Lig: 2013–14
 Turkiya superligasi: 2014

Manbalar 

UEFA Yevro 2016 oʻyinchilari
UEFA Yevro 2012 oʻyinchilari
UEFA Yevro 2008 oʻyinchilari
Chexiya futbolchilari
Futbol himoyachilari
1984-yilda tugʻilganlar
Yashayotgan insonlar
Erkak futbolchilar
Boʻyin umurtqalari

Boʻyin umurtqalari 7dona. Ularga ogʻirlik kam tushgani uchun tanasi nisbatan kichik va ellipssimon shaklda. Boʻyin umurtqlari tanasi III umurtqadan VII ga qarab kattalashib boradi. Ularning ustki va pastki yuzalari egarsimon bukilgan. Umurtqa teshigi esa katta uchburchak shaklida. Boʻyin umurtqalarining oʻziga xos xususiyatlaridan biri ularning koʻndalang oʻsimtadagi teshikdir(foramen transversarium).
Boʻyin umurtqalarining koʻndalang oʻsiqchalari yuqori yuzasida joylashgan orqa miya nervining egati(sulcus nervi spinalis)uni oldingi doʻmboqcha(tuberculum anterius)va orqa doʻmboqchag(tuberculum posterius)ajratadi. VI umurtqaning oldingi doʻmboqchasiga uyqu arteriyasi yaqin joylashgani uchun uni uyqu doʻmboqchasi (tuberculum caroticum)deyiladi. Arteriya jarohatlanganda uni shu doʻmboqchaga bosib qon oqishini toʻxtatish mumkin. Boʻyin umurtqalarining boʻgʻim oʻsiqchalari qisqa. Ularning ustki boʻgʻim yuzasi orqaga va yuqoriga ostki boʻgʻim yuzasi esa oldinga va pastga qaragan. II-VI boʻyin umurtqalarining oʻtkir qirrali oʻsiqchalarining uchi ayri shaklda tugaydi. VII boʻyin umurtqasining oʻtkir qirrali oʻsiqcha boshqa boʻyin umurtqalariga nisbatan uzun va yoʻgʻon boʻlib tirik odamda teri ostida bilinib turadi. Shuning uchun bu umurtqani boʻrtib turuvchi umurtqa deyiladi.

Manbalar 
A.Ahmedov,X.Rasulov. Odam anatomiyasi Bolalar anatomiyasi asoslari bilan."IQTISOD-MOLIYA"2013.29-bet
Ahmad Amin

Ahmad Amin (1878-yil 1-oktabr — 1954-yil 30-may) — misrlik tarixchi, filolog va yozuvchi. Xalifalik tarixi va uning ijtimoiy fikr tarixiga oid asarlar, jumladan, islom sivilizatsiyasi tarixiga oid koʻp jildli kitoblar turkumi (1928-1953), mashhur avtobiografiya (“Mening hayotim”, 1950) muallifi.

Biografiyasi 
Al-Azhar universitetida anʼanaviy diniy taʼlim olgach, 1926- yilgacha qozi boʻlib ishladi. Keyin Qohira universitetida arab adabiyotidan dars bergan, u yerda San’at fakulteti dekani etib tayinlangan va 1946- yilgacha bu lavozimda ishlagan.

Ahmad Amin o‘z davrining eng yorqin ziyolilaridan biri edi: u “ar-Risola” (1933) va “as-Saqaf” (1939) adabiy jurnallariga muharrir bo‘lgan, Adabiyot, tarjima va nashrlar qo‘mitasiga asos solgan. U Misr taʼlim vazirligida madaniyat boʻlimi boshligʻi boʻlib ishlagan, keyin esa Arab Ligasi madaniyat boʻlimiga rahbarlik qilgan.

Ilmiy hissasi 
Uning entsiklopediya lug'atida tarix, iqtisodiyot, adabiyot, misrliklarning urf-odatlari haqida juda ko'p ma'lumotlar mavjud ("Misr urf-odatlari va iboralari lug'ati", 1953). U o‘z tarjimai holini ham qoldirgan va asosiy maqolalari “Fayd al-Xotir” nomi bilan chop etilgan. Amin 1939 -yildan 1946- yilgacha Misr adabiyoti tarixidan ma’ruza o‘qidi. Aynan oʻsha paytda Amin misrliklar oʻrta asrlarda arab sheʼriyati rivojiga boshqa arab xalqlari singari unchalik hissa qoʻshmaganligini taʼkidlagan edi.

Adabiyot 

 Sharbatov G.Sh.Ahmed Amin va uning Misr ensiklopediyasi // to'plamda: Sharqshunoslik institutining qisqacha ma'ruzalari. Arabcha toʻplam, [jild] 32, M., 1958.

Havola 
https://ru.wikipedia.org/wiki/%D0%90%D0%BC%D0%B8%D0%BD,_%D0%90%D1%85%D0%BC%D0%B5%D0%B4

1879-yilda tugʻilganlar
1-oktyabrda tugʻilganlar
1954-yilda vafot etganlar
30-mayda vafot etganlar
Tarixchilar
Canistota (Janubiy Dakota)

Canistota () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 631 kishini tashklil qilgan.

Geografiyasi 
Canistota shahri  (43,597514, −97,293339) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yildagi aholini roʻyxatga olish holatiga koʻra, shaharda 656 kishi, 242 ta xonadon va 159 ta oila istiqomat qilgan. Shaharning irqiy tarkibi 95,0% oq tanli, 2,0% tubjoy amerikaliklar, 0,5% osiyoliklar, 0,2% Tinch okeani orollari, 0,9% boshqa irqlardan va 1,5% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 2,3 foizini tashkil etadi.

Shaharda 242 ta xonadon mavjud boʻlib, ulardan 30,6 foizi 18 yoshgacha boʻlgan bolalari bor, 52,5 foizi er-xotinlar bilan birga yashagan, 8,7 foizida eri boʻlmagan ayollar, 4,5 foizida xotini boʻlmagan erkaklar va 34,3% oilasizlar edi. Barcha uy xoʻjaliklarining 28,5% jismoniy shaxslardan tashkil topgan va 13,2% 65 yosh va undan katta boʻlgan yolgʻiz yashaydiganlar bor.

Shahar aholisi oʻrtacha yoshi 43,3 yoshni tashkil etadi. Aholining 24,8 foizi 18 yoshgacha boʻlganlar; 5,9% 18 yoshdan 24 yoshgacha boʻlganlar; 21,3% 25 dan 44 gacha; 26,7% 45 dan 64 gacha; va 21,3% 65 yosh va undan kattadir. Shaharning gender tarkibi 49,4% erkaklar va 50,6% ayollarni tashkil qilgan.

Shahardagi uy xoʻjaliklarining oʻrtacha daromadi 31 389 dollarni, oilaning oʻrtacha daromadi esa 39 464 dollarni tashkil etdi. Erkaklar oʻrtacha daromadi 30 655 dollarni, ayollarniki esa 19 000 dollarni tashkil qilgan. Shaharning aholi jon boshiga daromadi 14 708 dollarni tashkil etdi. Oilalarning qariyb 8 foizi va aholining 9,4 foizi qashshoqlik chegarasidan past boʻlgan, shu jumladan 18 yoshgacha boʻlganlarning 6,2 foizi va 65 yoshdan oshganlarning 16,8 foizi qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Bridgewater (Janubiy Dakota)

Bridgewater () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 511 kishini tashkil qilgan.

Geografiyasi 
Bridgewater shahri  (43,550192, −97,500319) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yildagi aholini roʻyxatga olish holatiga koʻra, shaharda 492 kishi, 204 ta xonadon va 133 ta oila istiqomat qilgan. Shaharning irqiy tarkibi 98,4% oq tanli, 0,4% tubjoy amerikaliklar, 0,6% osiyoliklar, 0,4% boshqa irqlardan va 0,2% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 2 foizini tashkil etadi.

Shaharda 204 ta xonadon mavjud boʻlib, ulardan 28,9 foizi 18 yoshgacha boʻlgan bolalari bor, 48,5 foizi er-xotin birga yashagan, 11,8 foizi eri boʻlmagan ayollar, 4,9 foizida xotini boʻlmagan erkaklar va 34,8% oilasizlar edi. Barcha uy xoʻjaliklarining 33,3 foizi jismoniy shaxslardan iborat boʻlib, 21,1 foizida esa 65 yosh va undan katta boʻlgan yolgʻiz yashaydiganlar bor.

Shahar aholisi oʻrtacha yoshi 48,4 yoshni tashkil etadi. Aholining 23,8 foizi 18 yoshgacha boʻlganlar; 2,6% 18 yoshdan 24 yoshgacha boʻlganlar; 19% 25 dan 44 gacha; 25,6% 45 dan 64 gacha; va 29,1% 65 yosh va undan kattadir. Shaharning gender tarkibi 45,3% erkaklar va 54,7% ayollarni tashkil qilgan.

Shahardagi uy xoʻjaliklarining oʻrtacha daromadi 31 765 dollarni, oilaning oʻrtacha daromadi esa 39 375 dollarni tashkil etdi. Erkaklar oʻrtacha daromadi 28 611 dollarni, ayollarniki esa 21 458 dollarni tashkil qilgan. Shaharning aholi jon boshiga daromadi 15 855 dollarni tashkil etdi. Oilalarning qariyb 5,5 foizi va aholining 9,5 foizi qashshoqlik chegarasidan past boʻlgan, shu jumladan 18 yoshgacha boʻlganlarning 13 foizi va 65 va undan katta yoshdagilarning 10,4 foizi qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Adolf Eyxman

Otto Adolf Eyxman (1906-yil 19-mart, Solingen, Reyn viloyati, Prussiya Qirolligi, Germaniya imperiyasi - 1962 yil 1 iyun, Ramla, Isroil) -  1939-yil dekabrdan D 4 , keyin IV B 4 ("Eyxman bo'limi" yoki "Yahudiy bo'limi") boshlig'i. Reyx Xavfsizlik Bosh boshqarmasi, yahudiylarni ta'qib qilish, haydab chiqarish va deportatsiya qilish va shu tariqa "yahudiy masalasining yakuniy yechimi" uchun bevosita javobgar edi. Buning natijasida 6 milliongacha odamning o'limiga olib keldi. "Xolokost arxitektori" sifatida tanilgan.  Urushdan keyin u suddan Argentinaga qochib ketdi. 1960-yil may oyida Isroil razvedkasi Mossad agentlari Eyxmanni o'g'irlab Isroilga olib kelishadi va shu yerda sud hukmi bilan qatl etildi.

1906-yil 19-martda Solingen shahrida tug'ilgan.

Oilasi 

Otasi - Adolf Karl Eyxman - Elektr tramvay kompaniyasida (Solingen) hisobchi bo'lgan, 1913-yilda u Dunay bo'yidagi Linz shahridagi (Avstriya) elektr tramvay kompaniyasiga o'tkazilgan va u yerda 1924-yilgacha tijorat direktori bo'lib ishlagan.  Oila shahar markazidagi Bishofshtrasse  3-da joylashgan ko'p qavatli uylarda yashashdi. Eyxmanning otasi bir necha o'n yillar davomida Lintsdagi Evangelist cherkov jamoasining jamoat pastori bo'lgan.  Ikki marta uylangan (ikkinchi marta 1916-yilda).

Onasi - Mariya Eyxman, (asli Shefferlingdan) 1916-yilda vafot etadi.

Emil (1908 yilda tug'ilgan) Helmut ( Stalingradda vafot etgan).
Singlisi - Irmgard (1910 yoki 1911 yilda tug'ilgan).
Ukasi - Otto.

1935-yilda Adolf Eyxman katoliklardan bo'lgan  dehqon oilasida voyaga yetgan Veronika Libl bilan oila quradi. Adolf va Veronika to'rt nafar o'g'il farzand ko'rishadi;

Klaus (Nikolas) Eyxman (1936, Berlin - 2015, Germaniya)

Horst Adolf "Adolfo" Eyxman (1940, Vena - 2015, Argentina)

Diter Helmut Eyxman (1942 y., Praga).

Rikardo Fransisko Libl (keyinchalik Eyxman) (1955 yilda Buenos-Ayres shahrida tug'ilgan), nemis arxeologi.

1906-yilda tugʻilganlar
19-martda tugʻilganlar
1962-yilda vafot etganlar
1-iyunda vafot etganlar
Alex Král

Aleks Král (; 1998-yil 19-mayda tugʻilgan) — chexiyalik professional futbolchi, Bundesliganing Schalke 04 klubida yarim himoyachisi sifatida oʻynaydi.

Ilk faoliyati 
Slovakiyada tugʻilgan Král oilasi bolaligida oilasi bilan Chexiyaning Brno shahriga koʻchib oʻtgan. 6 yoshida SK Moravska Slavia Brnoda futbol oʻynay boshlagan, toʻqqiz yoshida Zbrojovka Brno jamoasiga qoʻshilgan. 14 yoshida Slavia Prague qoʻshildi.

Klublardagi faoliyati

Slavia Prague 
2019-yilning yanvarida Praganing Slavia klubi bilan toʻrt yillik shartnoma imzoladi.

Spartak Moscow 
2019-yilning 1-sentyabrida u Rossiya Premyer-ligasining FC Spartak Moscow klubi bilan besh yillik shartnoma imzoladi. Oʻshandan beri klubda bir necha mavsum oʻynadi, shu jumladan UEFA Chempionlar ligasida ishtirok etdi.

West Ham Unitedga ijaraga 
2021-yil 31-avgustda Král Angliyaning West Ham United jamoasiga mavsumiy ijara asosida qoʻshildi. 22-sentyabr kuni Old Traffordda Angliya liga kubogi doirasida Manchester Unitedga qarshi oʻyinda (1:0) debyut qildi. 2021-yil 28-dekabrda Watfordga qarshi oʻyinda (4:1) zaxiradan maydonga tushib, ligadagi debyutini oʻtkazdi. Ijara muddati tugaguniga qadar Král bir marta Premyer-ligada, uch marta Yevropa Ligasida va bir martadan Angliya kubogi va EFL kubogida maydonga tushgan.

Shartnomani bekor qilish va Schalke 04 
2022-yilning 1-iyulida „Spartak“ Rossiyaning Ukrainaga bostirib kirishi oqibatida FIFAning maxsus qoidalariga muvofiq, Král Moskvaning „Spartak“ bilan 2022—2023-yilgi mavsum uchun shartnomasini to‘xtatganini eʼlon qildi. 2022-yil 14-iyulda Schalke 04 Král bilan bir yillik shartnoma imzolaganini eʼlon qildi. FIFA qoidalariga koʻra, Král „Schalke 04“da vaqtinchalik oʻynaydigan „Spartak“ futbolchisi boʻlib qoladi.

Xalqaro faoliyati 
Král 2019-yilning 26-mart kuni Braziliyaga qarshi o‘rtoqlik o‘yinida Chexiya terma jamoasi safida 69-daqiqada David Pavelka o‘rniga maydonga tushgan.

Faoliyat statistikasi

Klubda

Xalqaro

Yutuqlari 
Slavia Prague

 Chexiya Birinchi ligasi: 2018—2019
 Chexiya kubogi: 2018—2019

Individual

 19 yoshgacha boʻlgan oʻsmirlar oʻrtasidagi Yevropa chempionatining eng yaxshi jamoasi: 2017

Manbalar 

Angliyadagi muhojir futbolchilar
UEFA Yevro 2020 oʻyinchilari
Futbol yarim himoyachilari
Chexiya futbolchilari
1998-yilda tugʻilganlar
Yashayotgan insonlar
Erkak futbolchilar
Daholar va autsayderlar (kitob)

Zukkolar va Landavurlar  – kanadalik jurnalist va sotsiolog Malkolm Gladvellning ilmiy asari. Kitob birinchi marta 2008-yil, 18-noyabrda Little, Brown and Company  tomonidan nashr etilgan. „Daholar va Landavullardan“dan oldin Gladvell ikkita eng koʻp sotilgan kitoblarni yozgan: „Tipping Point“ (2000) va „The Moment“ (2005). Ikkala kitob ham „pop-iqtisodiyot“  janrida yozilgan.

Tarkibi 
Muallif ushbu kitobda muvaffaqiyatga erishishning omillarni oʻrganadi. Oʻz dissertatsiyasini qoʻllab-quvvatlash uchun u kanadalik xokkeychilarning koʻpchiligi yilning birinchi oylarida tugʻilganliklari, Microsoft asoschisi Bill Geyts qanday qilib oʻzining aql bovar qilmas boyligiga erishganligini, „ Bitlz“ gruhi qanday qilib insoniyatning eng muvaffaqiyatli musiqiy harakatlaridan biriga aylanganini oʻrganadi. Jozef Flam dunyodagi eng muvaffaqiyatli yuridik firmalardan birini qanday qurgani, aql-idrok va oqilona qarorlar qabul qilishda madaniy farqlarning oʻrni va ikkita oʻta aqlli odam Kristofer Langan va Robert Oppenxaymer qanday qilib bir-biridan juda farq qilganliklari haqida hikoya qiladi.

nashr davomida Gladvell " 10 000 soat qoidasi " ga qayta-qayta murojaat qilib oʻtadi.

Tanqid 

Kitob The New York Times va Globe and Mail bestsellerlari roʻyxatida birinchi oʻrinni egallab, ketma-ket oʻn bir hafta davomida birinchi oʻrinni egallab kelgan.

Oʻzbekistondagi nashri 
Kitob Oʻzbek tiliga 2021 yil „Asaxiy books“ loyihasi asosida nashr etilgan .

Manbalar 

2008-yil kitoblari
Ingliz tilidagi kitoblar
Le Sserafim

Le Sserafim (, barcha bosh harflarda stilize qilingan) — HYBE korporatsiyasining shoʻba korxonasi boʻlgan Source Music tomonidan tashkil etilgan Janubiy Koreyalik qizlar guruhi. Guruh besh kishidan iborat: Sakura, Kim Chaewon, Huh Yunjin, Kazuha va Hong Eunchae. Dastlab olti a'zodan iborat guruh boʻlgan Kim Ga-ram eksklyuziv shartnomasi tugaganidan keyin 2022-yil 20-iyulda tark etdi. Le Sserafim debyuti 2022-yil 2-mayda o‘zining birinchi singl “Fearless” albom bilan chiqdi.

Nomi 
Guruhning nomi Le Sserafim "I'm Fearless" () iborasining anagrammasi. Shuningdek, u "seraphim" samoviy mavjudotlarga ham ishora qiladi.

Tarix

2011–2021: Debyutdan oldingi tadbirlar 
Sakura 2011-yilda “Ano Hito Ano Hi” filmida aktyorlik debyutini qilgan. Oʻsha yili u birinchi avlod stajyori sifatida yaponlarning “HKT48” but guruhiga qoʻshildi. U 2012-yilda “HKT48” “H” jamoasining to‘liq a’zosi darajasiga ko‘tarildi va 2014-yilda “HKT48” “KIV” jamoasiga o‘tdi. Guruhda 10 yil birga bo‘lganidan so‘ng, Sakura 2021-yil 27-iyunida rasman o‘qishni tugatdi.

Sakura, Kim Chaewon va Huh Yun-jin 2018-yilda Produce 48 realiti-tanlovida ishtirok etishdi. Yunjin o‘sha paytda Source Musicning bosh kompaniyasi Hybe korporatsiyasiga tegishli bo‘lmagan Pledis Entertainment’ning vakili bo‘lgan, Chaevon esa Woollim Entertainment vakili edi. Mos ravishda ikkinchi va oʻninchi oʻrinlarni egallaganidan soʻng, Sakura va Chaevon shou loyihasining Iz*One qizlar guruhining yakuniy tarkibiga kirdilar va ular 2021-yil 29-aprelda tarqatib yuborilgunga qadar aʼzo sifatida targʻib qilindi. Yunjin 26-oʻrinni egalladi va musobaqadan chiqib ketdi.

Guruhga qo'shilishdan oldin Kazuha professional balerina sifatida tayyorgarlik ko'rgan. Ko'rikdan o'tganidan so'ng, uni Big Hit Music asoschisi Bang Si-hyuk Gollandiyadagi Gollandiya milliy balet akademiyasida o'qiyotganda shaxsan skaut qildi. Kazuha bundan oldin Moskvadagi Bolshoy akademiyasida va Buyuk Britaniyadagi Qirollik balet maktabida tahsil olgan. U Janubiy Koreyaning Blackpink qizlar guruhini baletdan K-popga o'tishda ilhomlantirganini aytdi.

Xong Eun-Che ikki yil davomida Def Dance maktabida o‘qigan. U 2021-yilda Source Music’ga qo‘shilishdan oldin JYP Entertainment va Pledis Entertainment uchun tinglovdan o‘tgan.

2022: Fearless, Kim Garamning ketishi va Antifragile 
 14 mart kuni Source Music yangi qizlar guruhini ochishini e'lon qildi, Sakura va Kim Chae-von birinchi a'zolar bo'lishdi. 21 mart kuni Hybe guruhning may oyida rasman debyut qilishini tasdiqladi. A'zolar "Le Sserafimning birinchi lahzasi" tizerlarida 4-apreldan 9-aprelgacha (tartibda: Sakura, Kim Ga-ram, Xong Eun-Che, Kim Chae-won, Kazuha va Huh Yun-jin) aniqlandi. 13 aprel kuni Source Music Le Sserafim o'zining "Fearless" debyut singlini 2-may kuni chiqarishini e'lon qildi. RaI uchun oldindan buyurtmalar yetti kun ichida 270 000 nusxadan, o‘n olti kun ichida esa 380 000 nusxadan oshdi. Chiqarilgan kuni Fearless 175 000 dan ortiq nusxani sotdi. 10-may kuni, debyutidan sakkiz kun o'tib, guruh SBS MTV telekanalining The Show ko'rsatuvida birinchi musiqiy shou g'alabasini qo'lga kiritdi.

Manbalar 

K-pop guruhlar
Yeltsin Tejeda

Yeltsin Ignacio Tejeda Valverde (talaffuzi Yeltsin Ignasio Texeda Valverde; 1992-yil 17-martda tugʻilgan) — kosta rikalik professional futbolchi. U Liga FPD klubi Herediano va Kosta Rika terma jamoasida oʻynaydi.

Tejedaning ismi Rossiyaning birinchi prezidenti Boris Yeltsin sharafiga nomlangan.

Klubdagi faoliyati

Saprissa 
Tejeda faoliyatini Saprissa bilan 2011-yilda San Carlos darvozasiga bitta gol urish bilan boshlagan. 2014-yil Verano mavsumida Tejeda jamoa sardori etib tayinlandi.

Evian 
Kosta Rikaning 2014-yilgi Jahon chempionatidagi oʻyinlaridan soʻng, Tejeda Swansea City bilan shartnoma imzolash uchun Buyuk Britaniyaga yoʻl oldi, ammo klub muzokaralarni toʻxtatdi va Tejeda uning oʻrniga Fransiyaga yoʻl oldi. 2014-yilning 22-avgustida oʻsha paytdagi Liga 1 klubi Evian Tejeda bilan toʻrt yillik shartnoma imzolaganini eʼlon qildi. Tejeda klubdagi ilk golini 2014-yilning 19-sentyabrida Bordeauxga qarshi o‘yinda (2:1) kiritdi. Qishki transfer oynasida Tejedaga uning vatandoshi va Saprissadagi sobiq jamoadoshi David Ramirez qoʻshildi. Jamoa mavsum yakunida Liga 2 ga tushib ketdi.

Lausanne-Sport 
2016-yilning iyul oyida Tejeda Shveysariyaning Lausanne-Sport klubiga uch yillik shartnoma asosida kelib qoʻshildi.

Herediano 
2019-yilning yanvarida Tejeda Kosta Rikaga qaytib, Herediano bilan shartnoma imzoladi. U 2021-yilning oktyabr oyida klub bilan ikki yilga shartnomani uzaytirdi.

Xalqaro faoliyati 
Tejeda 2009-yilgi KONKAKAF 17 yoshgacha boʻlganlar chempionati uchun Kosta Rika terma jamoasiga tanlangan va u 2011-yilgi KONKAKAF 20 yoshgacha boʻlganlar chempionatida ishtirok etgan. Tejeda mamlakati uchun 2009 FIFA 17 yoshgacha boʻlganlar va 2011 FIFA yoshgacha boʻlganlar Jahon chempionatlarida oʻynagan.

U 2011-yil 11-dekabr kuni Gavanada Kubaga qarshi o‘tkazilgan o‘rtoqlik o‘yinida Kosta Rika terma jamoasi safida rasman debyut qilgan va 2014-yil noyabr holatiga ko‘ra jami 30 ta o‘yin o‘tkazib, birorta ham gol urmagan. Tejeda Kosta Rikaning 2014-yilgi FIFA Jahon chempionatidagi muvaffaqiyatli saralash oʻyinlarida va final turnirida muhim rol oʻynadi. Shuningdek, u 2013-yilgi Amerika kubogi va 2013-yilgi KONKAKAF Oltin kubogida ham ishtirok etgan.

2018-yilning may oyida Tejeda Kosta Rikaning 2018-yilda Rossiyada bo‘lib o‘tadigan futbol bo‘yicha Jahon chempionati uchun 23 kishilik tarkibiga kiritildi.

2022-yil noyabr oyida Tejeda Kosta Rikaning 2022-yilgi FIFA Jahon chempionati uchun 26 kishilik tarkibiga kiritildi. 1-dekabr kuni Kosta Rikaning guruh bosqichidagi so‘nggi o‘yinida u Kosta Rika uchun ilk golini Germaniyaga qarshi o‘yinda (4:2) kiritdi.

Faoliyat statistikasi

Xalqaro 

 Kosta Rika hisobi birinchi boʻlib koʻrsatilgan, ball ustuni Tejedaning har bir golidan keyingi hisobni koʻrsatadi.

Manbalar 

2022 FIFA Jahon chempionati oʻyinchilari
FIFA Jahon chempionati 2018 oʻyinchilari
Copa América Centenario oʻyinchilari
FIFA Jahon chempionati 2014 oʻyinchilari
Fransiyadagi muhojir futbolchilar
Kosta-Rikalik futbolchilar
Futbol yarim himoyachilari
Yashayotgan insonlar
1992-yilda tugʻilganlar
Futbolchilar
Alifbo boʻyicha sportchilar
Singapur havo yoʻllari

Singapur havo yoʻllari — Singapurning milliy aviakompaniyasi boʻlib, 1947-yil 1-mayda tashkil etilgan. Asl nomi — Malayan Airways. 2000-yildan beri Star Alliance aʼzosi. Aviakompaniyaning bazasi Changi aeroporti hisoblanadi — Singapurning asosiy fuqarolik aeroporti. Singapur havo yoʻllari logotipi krisdan kelgan qushdir.

Kompaniyaning faoliyati 
1997-yildagi Osiyo moliyaviy inqirozidan keyin Singapur havo yoʻllari aviakompaniyasi Kagosima, Berlin, Darvin, Xanchjou va Sendayga parvozlarni toʻxtatdi. Shuningdek, Torontoga parvoz 1994-yilda toʻxtatilgan. Bundan tashqari, 2003-04-yillarda SARS avj olgan paytda Singapur havo yoʻllari aviakompaniyasi Bryussel, Las Vegas, Chikago, Xirosima, Vena, Madrid va Surabaya shaharlariga ham parvozlarni toʻxtatdi.

Yutuqlar 
2013-yil 23-noyabrda Singapur aviakompaniyasi Singapur-Nyuark yoʻnalishi boʻyicha 15345 kilometr masofani bosib oʻtib, yonilgʻi quymasdan yoʻlovchilar parvozlari boʻyicha rekord oʻrnatdi.

Bir necha yil ketma-ket aviakompaniya Skytrax konsalting kompaniyasidan beshta yulduzdan beshtasini olgan.

2018-yilda Singapur havo yo‘llari eng yaxshi birinchi toifa, eng yaxshi birinchi toifadagi o‘rindiq va Osiyodagi eng yaxshi aviakompaniya nominatsiyalarida birinchi o‘rinni egallagan.

Kod almashish shartnomalari 
Singapur havo yoʻllari kompaniyasi quyidagi aviakompaniyalar bilan Kod almashish shartnomalariga ega:

 Adria Airways
 Egey havo yoʻllari
 Air Canada
 Air China
 Air France
 Air India
 Air Mauritius
 Air New Zealand
 Alaska Airlines
 Barcha Nippon Airways
 Asiana
 Avianca
 Xorvatiya havo yoʻllari
 EgyptAir
 efiopiyalik
 EVA havo
 Fiji havo yoʻllari
 chivin
 Garuda Indoneziya
 jet koʻk
 LOT Polsha Airlines
 Lufthansa
 Malaysia Airlines
 S7 aviakompaniyasi
 Janubiy Afrika havo yoʻllari
 ShriLanka havo yoʻllari
 shveytsariyalik
 Turk havo yoʻllari
 United Airlines
 Vistara

Flot 
Aviakompaniya dunyoda birinchi boʻlib yangi ikki qavatli Airbus A380 samolyoti, shuningdek, keng korpusli Boeing 787-10 tijorat ekspluatatsiyasini ishga tushirgan.

Aviakompaniya floti 111 ta samolyotni oʻz ichiga oladi va faqat Airbus A330-300, A380, Airbus A350 XWB, Boeing 777-200ER, 777-300 va 777-300ER kabi uzoq masofali keng korpusli samolyotlar bilan ifodalanadi. Aksariyat samolyotlar uch toifali (birinchi, biznes, iqtisod) kabina sxemasiga ega, baʼzi Boeing 777-200 samolyotlari ikki toifali (biznes va iqtisodiy) sxemada qoʻllanadi. Asosan qitʼalararo parvozlarni amalga oshiriladi.

Manbalar
Veblen (Janubiy Dakota)

Veblen () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 317 kishini tashkil qilgan.

Geografiyasi 
Veblen shahri  (45,862802, −97,287146) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yilgi aholini roʻyxatga olishda shaharda 151 xonadonda 531 kishi, shu jumladan 72 oila bor edi. Shaharning irqiy tarkibi 37,1% oq tanli, 0,2% afro-amerikalik, 12,6% tubjoy amerikalik, 47,8% boshqa irqlardan va 2,3% ikki yoki undan ortiq irqdan edi. Har qanday irqning ispan yoki lotin millatiga mansublari 52,9% ni tashkil qilgan.

Shaharda 151 ta xonadonning 25,8 foizida 18 yoshgacha bo‘lgan bolalari bor, 31,1 foizi er-xotinlar, 10,6 foizida eri bo‘lmaganlar, 6 foizida xotini bo‘lmagan erkaklar, 52,3 foizi oilasizlar edi.

Aholining oʻrtacha yoshi 28,2 yoshni tashkil etadi. Aholining 15,6 foizi 18 yoshgacha boʻlganlar; 18,9% 18 yoshdan 24 yoshgacha boʻlganlar; 41% 25 dan 44 gacha; 14,5% 45 dan 64 gacha; va 10,2% 65 va undan kattadir. Shaharning gender tarkibi 70,8% erkaklar va 29,2% ayollarni tashkil qilgan.

Uy xoʻjaliklarining oʻrtacha daromadi 18 583 dollarni, oilaning oʻrtacha daromadi esa 20 625 dollarni tashkil etdi. Erkaklar oʻrtacha daromadi 31 964 dollarni, ayollarniki esa 16 250 dollarni tashkil qilgan. Shaharning aholi jon boshiga daromadi 12 053 dollarni tashkil etdi. Oilalarning qariyb 25,3 foizi va aholining 29,7 foizi qashshoqlik chegarasidan past boʻlgan, shu jumladan 18 yoshgacha boʻlganlar 41,9 foizi va 65 yoshdan oshganlarning 23,2 foizi qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Michael Krmenčík

Michael Krmenčík (; 1993-yil 15-martda tugʻilgan) — chexiyalik professional futbolchi, Persija Jakarta klubi va Chexiya terma jamoasi hujumchisi.

Klublardagi faoliyati 
Krmenčík futbolchilik faoliyatini Kraslicening akademiyalarida boshlagan, keyin esa FK Baník Sokolovga oʻtgan. FC Viktoria Plzeň rahbariyati Krmenčíkning isteʼdodidan xabardor boʻlishdi va tezda uni klubga qoʻshib olishdi.

Ilk faoliyati davri 
2011-yilda asosiy tarkibga oʻtdi va oʻsha yilning aprel oyida 1. FK Pribramga qarshi oʻyinda debyut qildi. 2011—2012-yilgi mavsumda Banik Sokolovga ijaraga berildi va klubda oʻzining debyut professional golini kiritdi.

Keyingi toʻrt mavsumda Chexiya chempionatlarida FK Čáslav, FC Sellier Bellot Vlašim, FC Baník Ostrava va FK Dukla Pragueda ijarada oʻynadi. 2015—2016-yilgi mavsumning ikkinchi yarmida FC Viktoria Plzeňga qaytdi.

Toʻqqizta oʻyinda uch bor raqiblar darvozasini ishgʻol qilib, jamoaning asosiy tarkib oʻyinchisiga aylandi.

Viktoria Plzeň 
2020-yilning yanvariga kelib, Krmenčík FC Viktoria Plzeňda 124 ta oʻyinda 62 ta gol urdi va 16 ta golli uzatmani amalga oshirdi. 4 ta sovrinni qoʻlga kiritdi. 2017—2018-yilgi mavsumda ham liganing eng yaxshi toʻpurari boʻlgan.

Club Brugge 
2020-yil yanvar oyida „Brugge“ Krmenčíkni sotib olish uchun 6 million yevro sarfladi. Belgiya klubi bilan uch yarim yillik shartnoma imzoladi. Biroq, Chexiyalik hujumchi uchun moslashuv qiyin kechdi, 19 oʻyinda bor-yoʻgʻi 3 tadan gol urdi va golli uzatma amalga oshirdi

PAOKga ijara 
2021-yilning 5-yanvarida PAOK „Brugge“ bilan Krmenčíkni 2020—2021-yilgi mavsum oxirigacha ijaraga olish bo‘yicha kelishuvga erishganini eʼlon qildi. 2021-yil 22-may kuni Krmenčík Gretsiya kubogi finalining so‘nggi daqiqasida gol urdi, klub Olimpiakos ustidan 2:1 hisobida g‘alaba qozondi.

Slavia Praguega ijara 
2021-yil 23-iyul kuni Slavia Prague Krmenčík klubga mavsumiy ijara asosida qo‘shilishi va agar „Slavia“ UEFA Chempionlar Ligasi guruh bosqichiga yo‘llanma olsa, transferni doimiy qilish majburiyatini olishini eʼlon qildi.

Persija Jakarta 
2022-yil iyun oyida Krmenčík Indoneziya 1-ligasi jamoasi Persia Jakartaga qoʻshildi. 2022-yil 23-iyulda Bali Unitedga qarshi oʻyinda (0:1, mag‘lubiyat) debyutini o‘tkazdi.

Xalqaro faoliyati 
Krmenčík 2016-yildan beri Chexiya terma jamoasi safida o‘ynab kelmoqda. 26 o‘yin o‘tkazgan va to‘qqizta gol kiritgan. Ilgari koʻplab yoshlar darajasida oʻz mamlakatini himoya qilgan.

Faoliyat statistikasi

Klubda

Yutuqlari 
Viktoria Plzeň

 Chexiya Birinchi Ligasi: 2010—2011, 2015—2016, 2017—2018

Club Brugge

 Belgiya birinchi divizioni A: 2019—2020

PAOK

 Gretsiya kubogi: 2020—2021

Individual

 Chexiya Birinchi Ligasining eng yaxshi toʻpurari: 2017—2018
 Gretsiya kubogi toʻpurari: 2020—2021

Manbalar 

UEFA Yevro 2020 oʻyinchilari
Chexiya futbolchilari
Futbol assotsiatsiyasi hujumchilari
1993-yilda tugʻilganlar
Yashayotgan insonlar
Erkak futbolchilar
Britton (Janubiy Dakota)

Britton () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 1 215 kishini tashkil qilgan.

Geografiyasi 
Britton shahri  (45.792817, −97.752912) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yildagi aholini roʻyxatga olish holatiga koʻra, shaharda 1 241 kishi, 574 xonadon va 313 oila istiqomat qilgan. Shaharning irqiy tarkibi 97,8% oq tanli, 0,5% afro-amerikaliklar, 0,7% tubjoy amerikaliklar, 0,1% osiyoliklar va 0,9% ikki yoki undan ortiq irqlardan iborat. Har qanday irqga mansub ispan yoki lotinlar aholining 1,1 foizini tashkil etadi.

Shaharda 574 ta uy xoʻjaligi boʻlib, ulardan 23 foizi 18 yoshgacha boʻlgan bolalari bor, 44.6 foizi er-xotinlar birga yashagan, 6.1 foizi eri boʻlmagan ayollar, 3.8 foizi xotini boʻlmagan erkaklar va 45,5% oilasizlar edi. Barcha uy xoʻjaliklarining 41,3 foizi jismoniy shaxslardan iborat boʻlib, 21,7 foizida 65 yosh va undan katta boʻlgan yolgʻiz yashaydiganlar bor.

Shahar aholisi oʻrtacha yoshi 48,6 yoshni tashkil etadi. Aholining 20,1 foizi 18 yoshgacha boʻlganlar; 6% 18 yoshdan 24 yoshgacha boʻlganlar; 18,7% 25 dan 44 gacha; 27,7% 45 dan 64 gacha; va 27,5% 65 yosh va undan kattadir. Shaharning gender tarkibi 48,7% erkaklar va 51,3% ayollarni tashkil qilgan.

2000-yil holatiga koʻra, shahardagi uy xoʻjaliklarining oʻrtacha daromadi 31 148 dollarni, oilaning oʻrtacha daromadi esa 37 639 dollarni tashkil etdi. Erkaklar oʻrtacha daromadi 29 931 dollarni, ayollarniki 18 500 dollarni tashkil qilgan. Shaharning aholi jon boshiga daromadi 18 327 dollarni tashkil etdi. Oilalarning qariyb 5,7 foizi va aholining 8,7 foizi qashshoqlik chegarasidan past boʻlgan, shu jumladan 18 yoshgacha boʻlganlarning 4,7 foizi va 65 yoshdan oshganlarning 16,2 foizi qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Presho (Janubiy Dakota)

Presho () — AQShning Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 472 kishini tashkil qilgan.

Geografiyasi 
Presho shahri  (43,905960, −100,058068) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yildagi aholini roʻyxatga olish holatiga koʻra, shaharda 497 kishi, 232 ta xonadon va 136 ta oila istiqomat qilgan. Shaharning irqiy tarkibi 95,8% oq tanli, 2,4% tubjoy amerikaliklar, 0,2% boshqa irqlar va 1,6% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 0,2% ni tashkil etadi.

Shaharda 232 ta xonadon mavjud boʻlib, ulardan 24,6 foizi 18 yoshgacha boʻlgan bolalari bor, 46,6 foizi er-xotinlar birga yashagan, 7,8 foizida eri boʻlmagan ayollar, 4,3 foizi xotini boʻlmagan erkaklar va 41,4% oilasizlar edi. Barcha uy xoʻjaliklarining 39,2 foizi jismoniy shaxslardan iborat boʻlib, 15,5 foizida esa 65 yosh va undan katta boʻlgan yolgʻiz yashaydigan kishi bor.

Shahar aholisi oʻrtacha yoshi 46,5 yoshni tashkil etadi. Aholining 22,7 foizi 18 yoshgacha boʻlganlar; 5,9% 18 yoshdan 24 yoshgacha boʻlganlar; 18,8% 25 dan 44 gacha; 32,2% 45 dan 64 gacha; va 20,1% 65 yosh va undan kattadir. Shaharning gender tarkibi 51,3% erkaklar va 48,7% ayollarni tashkil qilgan.

Shahardagi uy xoʻjaliklarining oʻrtacha daromadi 30 893 dollarni, oilaning oʻrtacha daromadi esa 38 250 dollarni tashkil etdi. Erkaklar oʻrtacha daromadi 22 500 dollarni, ayollarniki esa 17 250 dollarni tashkil qilgan. Shaharning aholi jon boshiga daromadi 15 789 dollarni tashkil etdi. Oilalarning qariyb 11,2 foizi va aholining 11,2 foizi qashshoqlik chegarasidan past boʻlgan, shu jumladan 18 yoshgacha boʻlganlarning 13,5 foizi va 65 yoshdan oshganlarning 15,8 foizi qashshoq hisoblanadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Koordinatalar Vikimaʼlumotlarda
Efthymis Koulouris

Efthymis Koulouris (; 1996-yil 6-martda Gretsiyada tugʻilgan) — yunon futbolchisi, „Toulouse“ futbol klubi va Gretsiya terma jamoasi hujumchisi.

Klublardagi faoliyati 
Koulouris „PAOK“ futbol klubi tarbiyalanuvchisi hisoblanadi. 2014-yil 13-fevral kuni Gretsiya kubogi doirasida „Apollon Smyrnis“ futbol klubiga qarshi o‘yinda Efthymis asosiy tarkibda debyut qilgan. 16-fevral kuni „Asteras Tripolis“ futbol klubiga qarshi oʻyinda u Gretsiya Superligasida debyut qilgan. 30-mart kuni „Kalloni“ futbol klubiga qarshi oʻyinda Kourulis „PAOK“ futbol klubi safidagi ilk golini urgan.

2015-yilning yozida Efthymis ijara asosida oʻynash uchun, Kiprning „Anorthosis“ jamoasiga koʻchib oʻtgan. 28-sentyabr kuni „Doxa“ futbol klubiga qarshi oʻyinda u Kipr chempionatida debyut qilgan. 1-noyabr kuni „Pafos“ futbol klubiga qarshi kechgan bahsda Kurulis „Anorthosis“ futbol klubi safida ilk golini urgan. Ijara muddati tugagach, u „PAOK“ futbol klubiga qaytgan.

2017-yilda Kurulis klubga Gretsiya kubogini yutishda yordam bergan.

2021-yil 22 iyunda, u „Tuluza“ futbol klubi tomonidan transferga qaytgach, u ikki yillik shartnoma tuzib avvalgi klubi „Atromitos“ futbol klubiga qaytgan. 2021-yil 21-noyabr kuni „Atromitos“ raqibi „PAOK“ futbol klubini 2:0 hisobida mag‘lub etgan. Koulouris 45-daqiqada Xuan Munizning uzatmasidan so‘ng hisobni ochgan bo‘lsa, 68-daqiqada penaltidan gol urgan. Bu bahsda futbolchi oʻyinning eng yaxshi odami deb topilgan. 2021-yil 4-dekabrda u „Apollon Smyrnis“ futbol klubiga qarshi o‘yinda dubl qayd etib, klubning quyi ligaga tushib ketmaslik uchun urinishlarida muhim g‘alabaga erishgan. 2021-yil 10-fevralda u „Lamia“ futbol klubiga qarshi o‘yinda dublga erishgan. 2022-yilning 28-fevralida „Apollon Smyrnis“ga qarshi safar oʻyinida yana dubl qayd etgan. Bir hafta oʻtgach, „Volos“ futbol klubiga qarshi oʻyinning soʻnggi daqiqasida boshi bilan gol urgan.

Xalqaro faoliyati 
2015-yilda Kurulis Gretsiya yoshlar terma jamoasi tarkibida Gretsiyada boʻlib oʻtgan yoshlar oʻrtasidagi Yevropa chempionatida ishtirok etgan. Turnirda u Ukraina, Fransiya, Rossiya jamoalariga qarshi oʻyinlarda ishtirok etgan.

Statistika

Manbalar 

Gretsiyalik futbolchilar
Yashayotgan insonlar
1996-yilda tugʻilganlar
6-martda tugʻilganlar
Erkak futbolchilar
Worthing (Janubiy Dakota)

Worthing () — Amerika Qoʻshma Shtatlari Janubiy Dakota shtatida joylashgan shahardir. Aholisi 2020-yilgi aholini roʻyxatga olishda 927 kishini tashkil qilgan.

Geografiyasi 
Worthing shahri (43.328868; -96.766593) koordinatalarda joylashgan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  tashkil qiladi.

Demografiyasi 
2010-yil aholini roʻyxatga olish maʼlumotlariga koʻra, shaharchada 877 kishi, 325 xonadon va 236 oila istiqomat qiladi. Shaharning irqiy tarkibi 96,6% oq tanli, 1,0% qora yoki afro-amerikaliklar, 0,8% tubjoy amerikaliklar, 0,3% osiyoliklar va 1,3% ikki yoki undan ortiq irqlardan iborat edi. Har qanday irqga mansub ispan yoki lotinlar aholining 0,7% ni tashkil etadi.

Shaharda 325 ta uy xoʻjaligi boʻlib, ulardan 44,6 foizi 18 yoshgacha boʻlgan bolalari bor, 60.6 foizi er-xotinlar, 8.3 foizi eri boʻlmagan ayollar, 27.4 foizi esa oilasizlar edi. Barcha uy xoʻjaliklarining 18,8 foizi jismoniy shaxslardan iborat boʻlib, 5,9 foizida esa 65 yosh va undan katta boʻlgan yolgʻiz yashaydiganlar bor.

Shahar aholisi keng tarqalgan boʻlib, 27,9% 15 yoshgacha, 10,6% 15 yoshdan 24 yoshgacha, 36,4% 25 yoshdan 44 yoshgacha, 21,0% 45 yoshdan 64 yoshgacha, 5,1% 65 yoshdan kattalardir. Aholining oʻrtacha yoshi 29,2 yoshni tashkil etadi. Erkaklar 49,9% ni, ayollar esa 50,1% ni tashkil qiladi.

Taʼlimi 
Worthing Lennox School District 41-4 ning bir qismi boʻlib, u Worthing Elementary va LWC Junior High School/Lennox High School faoliyat yuritadi.

Manbalar 

Alifbo boʻyicha aholi punktlari     Janubiy Dakota shtatidagi shaharlar
Ben Olsen

Benjamin Robert „Ben“ Olsen (; 1977-yil 3-mayda AQShda tugʻilgan — amerikalik futbolchi va murabbiy. 10 yil davomida u „DC United“ bosh murabbiyi boʻlgan. Ben Olsen oʻzining professional faoliyatining koʻp qismini MLSda „DC United“ jamoasida oʻtkazgan. Klubdagi 12 mavsumda u ikkita MLS kubogi va bir qator boshqa kuboklarni qoʻlga kiritgan.

Klublardagi faoliyati 
Virjiniya universiteti futbol jamoasida uch yil oʻynab, 31 marta gol urgan va 41 golga assistentlik qilgan. 1997-yilda „Soccer America“ jurnali tomonidan eng yaxshi kollej oʻyinchisi deb topilgan. 1997-yil 27-dekabrda u „DC United“ futbol klubiga oʻtgan. Ben Olsen 4 ta gol va 8 ta golli uzatma bilan MLSda yilning eng yaxshi futbolchisi boʻlgan. Keyingi mavsumda u yanada yaxshi oʻynagan. 26 ta oʻyinda u 5 ta gol urgan va 11 ta golli uzatmani amalga oshirgan va shu tariqa klub MLS kubogini uchinchi marta yutgan va futbolchi Kubokning eng yaxshi futbolchisi deb eʼtirof etilgan. 2000-yil Ben Olsen „Nottingham Forest“ futbol klubiga ijaraga berilgan. U darhol muxlislarning sevimli futbolchisiga aylangan. Jarohat olganligi sababli u 18 oyni oʻtkazib yuborishga majbur boʻlgan. Olsen nihoyat 2003-yilda „DC United“ futbol klubiga qaytgan. Mavsum davomida u 7 ta golli uzatmani amalga oshirgan va 5 ta gol urgan. Keyingi mavsumda oʻynab, 2009-yil 20-noyabrda Ben Olsen professional futboldan ketishini eʼlon qilgan.

Xalqaro faoliyati 
Mavsumning eng yaxshi yosh oʻyinchisi boʻlganidan koʻp oʻtmay, Ben Olsen AQSh terma jamoasiga chaqirilgan. Biroq jarohatlar uning jamoada mustahkam o‘rin olishiga to‘sqinlik qilgan.

2005-yilda u jamoa bilan CONCACAF oltin kubogini qoʻlga kiritgan.

Murabbiylik faoliyati 
Katta futboldagi faoliyatini yakunlagach, Olsen „DC United“ futbol klubiga yordamchi murabbiy etib tayinlangan. 2010-yil 29-noyabrda klub bosh murabbiyi boʻlgan.

Statistika

Manbalar 

Amerikalik futbolchilar
Yashayotgan insonlar
1977-yilda tugʻilganlar
3-mayda tugʻilganlar
Erkak futbolchilar pozitsiyalari boʻyicha